**Հայաստանի ազգային պոլիտեխնիկական համալսարանում (ՀԱՊՀ), Համաշխարհային բանկի «Կրթության բարելավում» ծրագրի «Հայաստանի բարձրագույն կրթության նորարարությունների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովացիոն հարթակ» դրամաշնոր­հային ծրագրով նախատեսված Ինովացիոն պորտալի տեխնիկական առաջադրանքի կազմման նպատակով խորհրդատուների ընտրության մասին**

Հայաստանի ազգային պոլիտեխնիկական համալսարանը (ՀԱՊՀ) Համաշխարհային բանկի «Կրթության բարելավում» ծրագրի «Հայաստանի բարձրագույն կրթության նորարա­րու­թյուն­ների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովա­ցիոն հարթակ» դրամաշնոր­հային ծրագրով նախատեսված Ինովացիոն պորտալի տեխնիկական առաջադրանքի կազմման նպատակով հայտարարում է 2 խորհրդատուների ընտրության մրցույթ հետևյալ ուղղություններով.

1. Պորտալի նպատակների, նշանակության, հիմնական բաղադրիչների, առանձ­նա­­հատ­կությունների և ֆունկցիոնալության նկարագրություն: Պորտալի կա­ռուց­­վածքին (մո­դուլ­ները, հիմնական բաղադրիչները, հիմնական բնութա­գրերի ցանկը, ինֆորմացիոն հոսքերը, տվյալների կառուցվածքը, կազմն ու կառա­վարման համակարգը), դիզայնին, նավիգացիայի համա­կարգին, ինտերակտիվ ծառայություններին, շահագործողական համակարգին, ստա­տիստիկ համա­կար­գին, փաստաթղթա­վոր­մանը ներկայացվող պա­հանջ­ների ձևակերպում: Տեխնիկական առաջադրանքի ամբող­ջա­ցում և ներկա­յացում:
2. Պորտալի ֆունկցիոնալությանը, կիրառվող տեխնոլոգիաներին, հուսալիու­թյանը, տվյալների ամբողջականությանը, անվտանգությանը, արագագործու­թյանը, բեռնվա­ծությանը, ինչպես նաև ադմինիստրատիվ, բովանդակության կառավարման, գրանց­ման ու մուտքի, փնտրման համակարգերին ներկայաց­վող պահանջների ձևակերպում:

1-ին ուղղությամբ աշխատանքներն իրականացնող խորհրդատուն կդառնա աշխա­տանքային խմբի ղեկավար`առանց ազատվելու խմբի անդամի իր պարտակա­նություններից:

Աշխատանքային խմբի ղեկավար-խորհրդատուի թեկնածուներին ներկայացվող նվազագույն որակավորման պահանջներն են՝

* բարձրագույն, ցանկալի է տեխնիկական կրթություն,
* առնվազն հինգ տարվա աշխատանքային փորձ համապատասխան ոլորտում,
* տեղեկատվական տեխնոլոգիաների ոլորտի գիտելիքներ,
* թիմային աշխատանքի կարողու­թյուն,
* մտքերը շարադրելու հմտություն, հայերենի լավ իմացություն և անգ­լերենի իմացություն,
* կայքերի, պորտալների և դրանց տեխնիկական առաջադրանքների մշակման փորձը կդիտվի որպես առավելություն,

Խորհրդատուի թեկնածուներին ներկայացվող նվազագույն որակավորման պահանջներն են.

* բարձրագույն, ցանկալի է տեխնիկական կրթություն,
* առնվազն երեք տարվա աշխատանքային փորձ համապատասխան ոլորտում,
* տեղեկատվական տեխնոլոգիաների ոլորտի գիտելիքներ, վեբ-ծրագրավորման իմացություն,
* թիմային աշխատանքի կարողու­թյուն,
* մտքերը շարադրելու հմտություն, հայերենի լավ իմացություն և անգ­լերենի իմացություն,
* կայքերի, պորտալների և դրանց տեխնիկական առաջադրանքների մշակման փորձը կդիտվի որպես առավելություն,

Մրցույթին մասնակցելու համար թեկնածուները ներկայացնում են դիմում, որտեղ նշվում է սույն հայտարա­րու­թյում նշված ուղղություններից մեկը, ինչպես նաև ինքնակենսագրական տվյալները (CV), որոնք պետք է պարունակեն դիմողի վերաբերյալ հետևյալ տեղեկությունները` անունը, ազ­գա­նու­նը, ծննդյան թիվը, կրթությունը, մասնա­գիտությունը, մանրամասն աշխատանքային փոր­ձը, իրակա­նացրած նախագծերն ու խորհրդատվական գործունեությունը, անհրա­ժեշ­տու­թյան դեպ­քում` նաև դիպլոմները, հավաստագրերը և այլ փաստաթղթեր:

Համապատասխան փորձ ունեցող մասնագետները կարող են դիմել Հայաստանի ազ­գային պոլիտեխնիկական համալսարան, ք. Երևան, Տերյան փող. 105 հասցեով (17-րդ մաս­նաշենք, 17310 սենյակ) մինչև 2016թ. մարտի 15-ը, ժամը 17:00-ը (էլ. փոստ` tatevik.ha@seua.am):

Լրացուցիչ տեղեկությունների համար խնդրում ենք դիմել վերոհիշյալ հասցեով կամ
58-02-59 հեռախոսահամարով: